આવુ બનવાનું કારણ શું? ઘણા કારણો હોઇ શકે પણ મુખ્ય કારણોમા એવુ કહી શકાય કે, અમુક ગ્રુપ્સ ફક્ત દેખાદેખીને લીધે અથવા તો સસ્તી પ્રસિદ્ધી માટે બનાવવામા આવે છે. કોઇ એક વ્યક્તિના ગ્રુપમાં 5000 સભ્યો છે તો હું પણ તેવુ ગ્રુપ બનાવુ અને સભ્યો જોડુ. આ પ્રકારના ગ્રુપ્સમાં અમુક યુઝર્સને જબરજસ્તી પણ જોડવામા આવે છે. તે યુઝરના કોમ્પ્યુટરના ઓછા જ્ઞાન અથવા તો ફેસબુકની અમુક પ્રાઇવસીની ખામીને લીધે તેણે જબરજસ્તી જોડાવુ પડે છે. બીજુ એક કારણ એ કહી શકાય કે અમુક વેબસાઇટ એડમીનીસ્ટ્રેટર્સ પોતાની સાઇટની ફક્ત જાહેરાત માટે જ ફેસબુક ગ્રુપ્સમાં એક પછી એક એમ સતત પોસ્ટ્સ મુક્યા કરી અને સભ્યોને આડકતરી રીતે હેરાન કરે છે જેને લીધે યુઝર્સે ગ્રુપની પોસ્ટ્સને નજર-અંદાજ કરવાની ફરજ પડે છે.